CELEX: C2007/199/37
Language: mt
Date: 2007-08-25 00:00:00
Title: Kawża C-307/07: Rikors imressaq fl- 4 ta' Lulju 2007 — Il-Kummissjoni tal-Komunitajiet Ewropej vs Ir-Repubblika Portugiża

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/23
            
         Rikors imressaq fl-4 ta' Lulju 2007 — Il-Kummissjoni tal-Komunitajiet Ewropej vs Ir-Repubblika Portugiża
   (Kawża C-307/07)
   (2007/C 199/37)
   Lingwa tal-kawża: Il-Portugiż
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: H. Støvlbæk u P. Andrade, aġenti)
   
      Konvenuta: Ir-Repubblika Portugiża
   Talbiet
   
               —
            
            
               tiddikjara li billi ma rrikonoxxietx id-diplomi li jagħtu aċċess għall-professjoni ta' spiżjar speċjalizzat fil-bioloġija medika, ir-Repubblika Portugiża naqset, għal dak li jikkonċerna din il-professjoni, milli twettaq l-obbligi tagħha skond id-Direttiva 89/48/KEE (1).
            
         
               —
            
            
               tikkundanna lir-Repubblika Portugiża tbati l-ispejjeż.
            
         Motivi u argumenti prinċipali
   Il-Kummissjoni tikkunsidra li l-professjoni ta' spiżjar speċjalizzat fil-bioloġija medika hija professjoni rregolata, skond id-Direttiva 89/48. Il-liġi ta' traspożizzjoni Portugiża hija ristretta għall-professjonijiet imsemmija fil-lista. Peress li l-professjoni ta' spiżjar speċjalizzat fil-bioloġija medika mhijiex imsemmija fil-lista, ir-Repubblika Portugiża naqset milli twettaq l-obbligi tagħha skond id-Direttiva 89/48.
   
      (1)  Id-Direttiva tal-Kunsill 89/48/KEE, tal-21 ta' Diċembru 1988, dwar sistema ġenerali għar-rikonoxximent ta' diplomi ta' edukazzjoni ogħla mogħtija mal-kompletar ta' l-edukazzjoni u t-taħriġ professjonali ta' mill-inqas tliet snin (ĠU 1989, L 19, p. 16).